Dvor Trakošćan

Trakošćan 4

42250 Lepoglava

MB:03125483

OIB:24929691978

Broj RKP-a:00932

Šifra djelatnosti: 9102

Razina: 11

Razdjel: 055

**OBRAZLOŽENJE PRIJEDLOGA FINANCIJSKOG PLANA**

 **za razdoblje 2024.-2026.**

**Sažetak rada Dvora Trakošćan**

Muzej Dvor Trakošćan ustrojen je kao proračunski korisnik Ministarstva kulture i medija RH te je javna ustanova u kulturi koja obavlja muzejsko-galerijsku djelatnost u skladu sa Zakonom u muzejima (NN br. 61/18, 98/19 i 114/22), Zakonom o zaštiti i očuvanju kulturnih dobara (NN br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21 i 114/22), Uredbom o nazivima i koeficijentima složenosti poslova u javnim službama (NN br.25/13, 72/13, 151/13, 09/14, 40/14, 51/14, 77/14, 83/14, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17, 74/17, 122/17, 9/18, 57/18, 59/18, 79/19 , 119/19 , 50/20, 128/20, 141/20, 17/21, 26/21 , 78/21, 138/21, 9/22, 31/22, 72/22, 82/22 99/22, 26/23 i 46/23) Statutom Muzeja Dvor Trakošćan od 19.12.2018., Kolektivnim ugovorom za zaposlene u ustanovama kulture od 2018. godine, Zakonom o ustanovama (NN br. 76/93, 29/97, 47/99, 35/08 , 127/19 i 151/22), Zakonom o upravljanju javnim ustanovama u kulturi (NN br. 96/01, 98/19).

Muzej obavlja muzejske i druge stručne poslove u svezi s muzejskom građom i muzejskom dokumentacijom koju posjeduje u skladu sa zakonom, drugim propisima i Statutom Muzeja.

Muzejsku građu čine civilizacijska, prirodna i kulturna materijalna dobra kao dio nacionalne baštine značajne za povijest mjesta Trakošćan i samog Dvora Trakošćan. Muzejska dokumentacija sadrži podatke o muzejskih predmetima koji su potrebni za njihovu stručnu obradu, identifikaciju, određivanje podrijetla i stanja u kojem su pribavljeni te uvida u stanje muzejske građe.

Unutarnjim ustrojstvom osigurava se djelotvorno obavljanje djelatnosti i provođenje programa rada i razvoja muzeja: trajno zaštićivanje muzejske građe i muzejske dokumentacije kao kulturno dobro primjenom propisa o zaštiti kulturnih dobra, trajno zaštićivanje muzejskih lokaliteta i nalazišta, trajno zaštićivanje i obrazovno prezentiranje park šume kao jedinstvenog kulturno-spomeničkog kompleksa primjenom propisa o zaštiti kulturnih dobara, neposredno i posredno istraživanje i prezentiranje muzejske građe i muzejske dokumentacije javnosti putem stalnih, povremenih i pokretnih izložbi, suradnja sa turističkim čimbenicima i njegovanje marketinških pristupa u djelovanju muzeja, omogućavanje uvida u znanstvenim i stručnim suradnicima u muzejsku građu i muzejsku dokumentaciju radi njene znanstvene i stručne obrade, povezivanje u sustav muzeja Republike Hrvatske radi primjene jedinstvenog stručnog pristupa u obavljanju muzejske djelatnosti.

PRIHODI I PRIMICI

Prihodi izvori financiranja :

* Izvor 11 – odnosi se na sredstva koja osigurava Ministarstvo kulture i medija i planiraju se u okviru podskupine 671, a služe za financiranje redovne (prihodi za plaće, prijevoz, ostale rashode za zaposlene i prihode za materijalne rashode) i programske djelatnosti našeg muzeja. Prihodi za redovnu i programsku djelatnost iznose 1.261.312,00 € za 2024. godinu, 1.265.184,00 € za 2025. godinu i 1.268.136,00 € za 2026. godinu.
* Izvor 31 – (vlastiti prihodi) – odnosi se na sredstva koje muzej ostvaruje od prodaje suvenira, pruženih usluga i prodaje trupaca iz naše park šume. Planirani su u iznosu od 86.017,00 € za 2024. godinu, 90.000,00 € za 2025. godinu, 95.000,00 € za 2026. godinu. Služiti će za pokrivanje rashoda za programske aktivnosti koja nisu osigurana iz ostalih izvora.
* Izvor 43 – (prihodi za posebne namjene) odnosi se na sredstva koja muzej ostvaruje od prodaja ulaznica. Planirani su u iznosu od 309.000,00€ za 2024. godinu, 310.700,00 € za 2025. godinu, 312.000 € za 2026. godinu. Prihodi će služiti će za pokrivanje rashoda za zaposlene preko vlastitih sredstava i ostalih materijalnih i financijskih rashoda, ali i rashoda koje nam nadležno Ministarstvo nije odobrilo.
* Izvor 52 – (pomoći) – odnosi se na sredstva od HZZ-a za financiranje programa pripravništvo. Iznos od 15.900,00 € za sve 3 godine.

**RASHODI I IZDACI**

REDOVNA DJELATNOST:

Rashodi izvor financiranja:

* Izvor 11 – odnosi se na rashode koji su pokriveni iz proračun u iznosu od 599.747,00 €. za 2024., 603.589,00 € za 2025. g. 606.541,00 € za 2026.. g. Najveća promjena odnosi se na rashode za zaposlene u 2024. godini, jer su planirana nova zapošljavanja 8 novih radnih mjesta, a to su: kustos, muzejski pedagog, muzejski tehničar, preparator, restaurator, računovodstveni referent, voditelj odnosa s javnošću, stručni suradnik šumar. Zapošljavanje je nužno zbog usklađivanja prema „Pravilniku o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije i zbog povećanja opsega poslova nakon pandemije te obavljanje djelatnosti nije moguće s trenutnim zaposlenicima. Također u ovoj skupini nalaze se ostali rashodi za zaposlene: regres za 27 zaposlenika, 6 dara za djecu, 27 božićnica, 2 jubilarne nagrade, 1 otpremnina te 1 pomoć. U 2025.g. i 2026. g. rashodi za zaposlene povećani su samo za minuli rad. Ostali materijalni rashodi za zaposlene ostaju isti kao i u 2024., samo su umanjeni za otpremninu i 1 jubilarnu nagradu. Također u ovoj skupini nalaze se i rashodi za materijalne troškove: za uredski materijal, energija, komunalne usluge, intelektualne usluge, ostale usluge, bankarske usluge…. Budući da nam je od strane Ministarstva kulture i medija utvrđen limit, prilagodili smo se istim u skladu sa stvarnim potrebama.
* Izvor 43 – Odnosi se na rashode koji nisu pokriveni iz proračuna u iznosu od 216.214,00 € za 2024. g. 217.434,00 € za 2025. g. 217.484,00 za 2026. godinu. Odnose se na rashode za zaposlene i ostale materijalne rashode. Rashodi se odnose na dio plaće pripravnika koji se obračunava za dežurstva vikendima i praznicima, također u toj skupini nalaze se rashodi za plaće u naravi za nabavku svečane odjeće i obuće zaposlenicima za poslove dežurstva. Također odnosi se i na rashode za bonus za uspješnost u radu za sve zaposlenike koji se isplaćuje prema Pravilniku o uvjetima, kriterijima i načinu korištenja vlastitih prohoda ostvarenih od obavljanja osnovne i ostale djelatnosti Dvora Trakošćan. Također u ovoj skupini nalaze se i troškovi za službena putovanja, stručno usavršavanje zaposlenika, uredski materijal, trošak električne energije, trošak telefona, interneta, komunalne usluge… Također u ovoj skupini nalaze se rashodi za nabavku uredske opreme i namještaja, te uređaja i strojeva koje trebaju naši tehnički djelatnici.
* Izvor 52 – odnosi se na rashode u iznosu od 11.495,00 € za 2024. g. jer je dio tog programa već iskorišten u 2023.g., 15.900,00 € za 2025. g., 15.900,00 € za 2026.g. Rashodi se odnose na trošak plaće pripravnika i trošak prijevoza na posao i sa posla.

OBRAZLOŽENJE PROGRAMA:

Planirani rashodi za programsku djelatnost u 2024. godini iznose:

* Izvor 11 661.595,00 €
* Izvor 31 176.975,33 €
* Izvor 43 235.266,67 €

**Nazivi programa:**

Edukativni program

Dvor Trakošćan će posebnu pozornost posvetiti edukativnim programima za razvoj publike kako bi se ciljano poticalo sudjelovanje posjetitelja i korisnika u kulturi i umjetnosti na način da se ispune njihove potrebe i interesi. Posebna pozornost će se posvetiti interaktivnim programima koko bi se uz snažniji angažman postojeće publike stvorili uvjeti i za privlačenje nove, posebno mladih posjetitelja koji traže suvremene interdisciplinarne i digitalno sofisticiranije sadržaje. Predloženi program uključuje suradnju s interpretatorima baštine, izvedbenim i likovnim umjetnicima, glazbenicima. Planira se i suradnja s HNK iz Zagreba i Varaždina koji će nastupiti s predstavama prilagođenim prostorima u dvorcu. Za najmlađe posjetitelje biti će organizirana tematska igra „Ulovi zmaja“ prema legendama o osnutku Trakošćana…

Izrada projektne dokumentacije za osuvremenjivanje postava

Za obnovu postava i uređenje prostora potrebno je izraditi dokumentaciju. Obnova dvorca uključivala bi sanaciju krovišta, rješavanje problema vlage, obnovu stepeništa i sigurnosnih ograda, obnovu sanitarnih čvorova, restauraciju oslika i sl. U okviru projekta nabavila bi se u multimedijalna i ostala oprema potrebna za prezentaciju postava.

Most

Izgradnja pješačkog mosta za prijelaz preko Trakošćanskog jezera. Projekt je definiran u okviru prilagodbe prostora dvora Trakošćan za pristup i kretanje osobama s teškoćama u kretanju. Most preko Trakošćanskog jezera služiti će za prijelaz ljudi preko jezera Trakošćan s ukupnom širinom hodne plohe od 220 cm i koja je prilagođena zahtjevima, posebnim uvjetima građenja i zahtjevima održavanja.

Izložba „Etimologija: Trakošćan, utvrda i legenda“

Izložba govori o izgradnji dvorca, od legendi do njegovog nastanka sve do njegove transformacije u muzej. Započinje pričom o etimologiji riječi Trakošćan, poveznicom s riječi Drachestein te legendi o zmajskom gradu. Izložba prati izmjene vlasnike i govori o tome kako su Draškovići, njegovi najdugovječniji vlasnici došli u posjed ove utvrde. U izložbi se snimaju i koriste filmovi i prilozi i inkorporiraju u priču o dvorcu. Izložba u ekspoziciju uključuje i prostore koji nisu danas u funkciji redovitog razgleda muzeja te će posjetitelji imati jedinstvenu priliku otkriti nove cjeline unutar dvorca kroz specijalizirane ture.

Izložba „Tko tu koga ženi“

Izložba govori o ugovorenom braku kao važnom elementu širenja posjeda, ugleda i moći u feudalnom razdoblju s posebnim osvrtom na obitelj Drašković i njihove ženidbene veze. Velika se pozornost posvećuje pravnim vezama uz slobodan izvor životnog partnera, te razlikama ženskih i muških članova obitelji. Obrađuje se i pitanje miraza koje je često bilo predmet sporova. Izložba se bavi poželjnim i nepoželjnim bračnim partnerima jer su se feudalni magnati trudili povezati ženidbama sa svim značajnim velikaškim obiteljima svojeg doba. Na izložbi će se izložiti i portreti i rodoslovlja iz fundusa Dvora Trakošćan, hrvatskog povijesnog muzeja i Muzeja za umjetnost i obrt.

Knjiga „Djela vojne tematike u Dvorcu Trakošćan

U dvorcu Trakošćan nalazi se u europskim okvirima jedinstvena zbirka umjetnina vojne tematike koja prikazuje vojne postrojbe časnika iz sredine 18. stoljeća vezane uz vlasnike dvorca, obitelj Drašković. Jedan dio zbirke predstavlja 49 portreta časnika 34. linijske pješačke pukovnije, a drugi dio zidne tapiserije s prikazom više pješačkih i konjaničkih postrojbi carske vojske. Ovoj zbirci možemo pridružiti i Malo rodoslovlje obitelji Drašković. Ovaj dio zbirke je još uvijek nedovoljno istražen te se predlaže njegova obrada i publiciranje novih znanstvenih i stručnih saznanja.

Konzervatorsko – restauratorski zahvati na zidnim tapetama iz druge polovice 19. stoljeća, mala biblioteka Dvora Trakošćan

Planira se izvođenje konzervatorsko-restauratorskog zahvata na zidnim tapetama iz druge polovice 19. st. koje se nalaze u Maloj biblioteci na prvom katu muzeja. Tapete su tamnozelene boje o ponavljajućim dekorativnim uzorkom floralnog motiva te su koloristički usklađene sa ostalom draperijom u prostoriji u svrhu jasnog dočaravanja salonskog ugođaja tog razdoblja. Prema izvršenom pregledu od strane stručnjaka iz Državnog arhiva i HRZ, tapete su u lošem stanju s pristupnim raznim vrstama oštećenja nastalih uslijed: mikroklimatskih promjena, izloženosti UV zračenja, neadekvatnih prijašnjih konzervatorsko-restauratorskih zahvata, djelovanje vlage, oštećenosti nosioca od potresa i neprimjerenim utjecajima posjetitelja. Sukladno navedenom, ključno je provesti konzervatorsko-restauratorske zahvate u svrhu saniranja nastalih oštećenja i preventivne zaštite od daljnjeg propadanja.

Međunarodna izložba „Žene u samostanu“

Izložba se organizira u suradnji s muzejom Arouca koji je smještaj u opatija svetog Bartolomeja, odnosno u poznatom cistercitskom ženskom samostanu iz 10. stoljeća. Izložba će dokumentirati razloge zašto su žene iz feudalnih obitelji odlazile u samostan. Također će se pokazati i bogata umjetnička ostavština ovog samostana koji je bio jedan od najutjecajnijih u Portugalu. Organizirati će se paneli i predavanja uz izložbu. Pratiti će je i odgovarajuća promidžba.

Međunarodne konferencije

U sklopu projekta „Učinkovito vodstvo muzeja u ublažavanju rizika u sukobima i krizama“ održat će se međunarodna konferencija u Trakošćanu. Ovaj projekt pridonosi provedbu Međunarodnog strateškog plana za muzeje od 2022.-2028. Smjernice i predlošci koji će biti razvijeni komunicirati će se putem participativne platforme. Na taj način čelnici muzeja mogu pridonijeti poboljšanju rada svojih institucija bolje upravljajući rizicima i predviđajući posljedice kriza koje se izmjenjuju.

Proslava 70. godina muzeja – marketinške aktivnosti

Povodom 70. godišnjice planira se zabavni event za uzvanike i posjetitelje te marketinška i PR kampanje za promociju Dvora Trakošćan. Današnje vrijeme globalizacije i informatizacije traži nove oblike komunikacije što pred Muzej postavlja veliki izazov razvijanja i unapređenja odnosa sa publikom s ciljem da Muzej učini atraktivnim i zanimljivim mjestom susreta svih generacija. Planira se unaprijediti komunikacija na društvenim mrežama (digitalni marketing).

Rebrending i redizajn Web stranice

Dvor Trakošćan ima zastarjelu mrežnu stranicu, te je potrebno dizajnirati novi vizualni identitet i transportirati ga mrežno sučelje muzeja te učiniti dostupnu kulturnu baštinu muzeja online. Program izrade nove mrežne stranice nadovezuje se na digitalizaciju muzejske građe kako bi se pomoću nove platforme učinio dostupnim veći dio fundusa muzeja. Kroz ovaj projekt želi se postići novo brendiranje lokaliteta na sasvim novi i inovativan način sagledavajući lokaliteta u svim njegovim segmentima.

Sanacija staza i drvenog stepeništa za pristup dvorcu

U trakošćanskom perivoju, uz pristupnu spiralnu stazu, do dvorca vodi drveno stepenište. Taj je važan komunikacijski smjer saniran prije 24 godine. Unatoč redovitom održavanju sve su učestalija oštećenja koja dovode u opasnost šetače, stoga je potreban rekonstrukcijski zahvat na sanaciji stepeništa. Postojeće staze nisu prilagođene na učestale vremenske nepogode, posebno su sve snažnije vodene bujice koje izazivaju vododerine i odnose šljunak što otežava pristup muzeju svim posjetiteljima i vozilima. Potreban je zahvat na pristupnim putovima oko dvorca kako bi se navedene poteškoće otklonile.

Sanacija staze Iv etapa

Dovršetak programa iz 2023. godine – investicijska potpora usmjerena je na uređenje kulturnog dobra, a program za cilj ima poboljšanje infrastrukture. Realizacijom projekta uređenja južnog dijela staze oko jezera IV etapa riješiti će se problem osoba s invaliditetom i smanjenom pokretljivošću. Realizacija je temelj za proširenje razvoja turizma u Trakošćanu te će se kao takva doprinijeti održivom gospodarskom korištenju kulturnog dobra.

PRIJENOS SREDSTVA IZ PRETHODNE U SLJEDEĆU GODINU

Donos sredstava u 2024. godinu u iznosu od 312.512,75 € koristiti će se za:

* 131.992,26 € - izvor 31 - koristi će se dovršetak programa iz 2023. za uređenje kulturnog dobra – uređenje južnog dijela staze oko jezera (IV etapa građenja)
* 151.670,67 € - izvor 43 - koristiti će se za nove programe koji su ugovoreni za 2024. godinu.
* 10.344,40 € - izvor 52 - koristiti će se dovršetak programa pripravništvo iz 2023.
* 3.505,42 € - izvor 61 - ( sredstva skupljena od donacija posjetitelja u dvorcu).
* 15.000,00 € - izvor 71 - ( prihod od prodaje nekretnine 2023.).

Donos sredstva u 2025. godine u iznosu od 83.481,75 € (isto kao i odnos iz 2024.)

* 41.016,93 € - izvor 31 – koristi će se za materijalne rashode koji će nastati početkom 2025.
* 9.210,00 € - izvor 43 - koristiti će se za materijalne rashode koji će nastati početkom 2025.
* 14.749,40 € - izvor 52 – koristiti će se za dovršetak programa pripravništvo iz 2024.
* 3.505,42 € - izvor 61 – (sredstva skupljena od donacija posjetitelja u dvorcu).
* 15.000,00 € - izvor 71 – (prihod od prodaje nekretnine iz 2023. )

Donos sredstava u 2026. u iznosu od 123.492,75 € (isto kao i odnos iz 2025).

* 48.491,93 € - izvor 31 – koristiti će se za materijalne rashode koji će nastati početkom 2026.
* 41.746,00 € - izvor 43 - koristiti će se za materijalne rashode koji će nastati početkom 2026.
* 14.749,40 € - izvor 52 – koristiti će se za dovršetak programa pripravništvo iz 2025.
* 3.505,42 € - izvor 61 – (sredstva skupljena od donacija posjetitelja u dvorcu).
* 15.000,00 € - izvor 71 – (prihod od prodaje nekretnine iz 2023. )

Odnos sredstava iz 2026. u iznosu od 169.853,75 €

* 60.966,93 € - izvor 31 – koristiti će se za materijalne rashode koji nastaju početkom 2027. godine.
* 75.632,00 € - izvor 43 – koristiti će se za materijalne rashode koji će nastati početkom 2027. godine.
* 14.749,40 € - izvor 52 – koristiti će se za dovršetak programa pripravništvo iz 2026.
* 3.505,42 € - izvor 61 – (sredstva skupljena od donacija posjetitelja u dvorcu).
* 15.000,00 € - izvor 71 – (prihod od prodaje nekretnine iz 2023. )

UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.203. |
| Ukupne obveze  | 91.515,79 € | 78.040,85 € |
| Dospjele obveze  | 4.554,70 € | 4.554,70 € |

Stanje obveza na dan 31.12.2022. iznosi 91.515,79 €.

Dospjele obveze u iznosu od 4.554,69 € odnose se na dobavljača koji je u stečaju, također Dvor Trakošćan ima potraživanje prema tom subjektu. U bilanci vodimo ih kao sudski spor.

Ostatak od 86.961,10 € odnosi se na rashode poslovanja( obveze za zaposlene, režijski troškovi, obveze za plaćanje pdv-a, obveze za programsku djelatnost- projektna dokumentacija za dvorac- izrada elaborata postojećeg stanja građevinske konstrukcije zgrade, izrada 3 D snimke pročelja i za kapelu Sv. Križa: izrada elaborata ocjene postojećeg stanja građevinske konstrukcije, izrada projekta obnove konstrukcije zgrade). Rashodi za nabavu nefinancijske imovine – plaćanje računa za licencu plaćanje računa za izradu projektne dokumentacije uređenje južnog dijela staze IV etapa građenja.

Navedene obveze (nedospjele) podmirene su početkom 2023. godine.

Stanje obveza na dan 30.06.2023. iznosi 78.040,85 €

Dospjele obveze na dan 30.06.2023. ostaju iste kao i 31.12.2022.

Ostatak od 73.486,15 € odnosi se na plaću zaposlenika, obveze za pdv, dio režijskih troškova, te račun za usluge izrade projektno tehničke dokumentacije za dubinsku obnovu postojeće zgrade ( prizemna građevina).

U Trakošćanu, 02.10.2023.

KLASA: 400-02/23-01/4

URBROJ: 2186-13-2-02-23-1

Obrazloženje sastavila: Ravnateljica:

 Tanja Ferčec dr. sc. Goranka Horjan